ai4bharat/Pralekha huggingface dataset:
உள்துறை அமைச்சகம்
ரயில்வே இணையமைச்சர் திரு.சுரேஷ் சி. அங்காடியின் வருத்தமான மறைவுக்கு அமைச்சரவை இரங்கல்
ரயில்வே இணையமைச்சர் திரு.சுரேஷ் அங்காடி புதுதில்லியில் செப்டம்பர் 23-ம் தேதி மறைந்ததற்கு மத்திய அமைச்சரவை இரங்கல் தெரிவித்தது.
திரு.சுரேஷ் சி அங்காடி நினைவாக மத்திய அமைச்சரவை 2 நிமிடங்கள் மவுனம் அனுசரித்தது.
மத்திய அமைச்சரவை இன்று கீழ்கண்ட தீர்மானங்களை நிறைவேற்றியது:
‘‘ரயில்வே இணையமைச்சர் திரு.சுரேஷ் அங்காடி புதுதில்லியில் செப்டம்பர் 23-ம் தேதி மறைந்ததற்கு மத்திய அமைச்சரவை ஆழ்ந்த இரங்கலைத் தெரிவிக்கிறது. அவரது மறைவால், நாடு புகழ்பெற்ற தலைவரையும், கல்வியாளரையும், இழந்துவிட்டது. ஒரு புகழ்பெற்ற நாடாளுமன்ற உறுப்பினர் மற்றும் திறமையான நிர்வாகியை நாடு இழந்துவிட்டது.
திரு.சுரேஷ் அங்காடி கர்நாடகாவின் பெலகாவி மாவட்டத்தில் கடந்த 1955ம் ஆண்டு ஜூன் 1-ம் தேதி பிறந்தார். பெலகாவியில் சட்டப்படிப்பை முடித்தார். கடந்த 1996ம் ஆண்டு பெலகாவி மாவட்ட பா.ஜ தலைவர் ஆனார். கடந்த 2004ம் ஆண்டு பெலகாவி மாவட்டத்திலிருந்து மக்களவைக்கு தேர்வு செய்யப்பட்டார். 2009, 2014 மற்றும் 2019-ம் ஆண்டுகளில் மக்களவைக்கு மீண்டு தேர்வு செய்யப்பட்டார். பல துறைகளின் நாடாடாளுமன்ற நிலைக்குழு உறுப்பினராகவும் பணியாற்றினார். கடந்த 2019ம் ஆண்டு மே மாதம், ரயில்வே இணையமைச்சர் ஆனார்.
அவரை பிரிந்துவாடும் குடும்பத்தினருக்கு மத்திய அரசு மற்றும் ஒட்டுமொத்த நாட்டின் சார்பில் மத்திய அமைச்சரவை ஆழ்ந்த இரங்கல்களை தெரிவிக்கிறது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1658563
-----
(Visitor Counter : 94
PIB Headquarters
சென்னை விமான நிலையத்தில் ரூ.49 லட்சம் மதிப்புள்ள 1.16 கிலோகிராம் தங்கம் சுங்கத் துறையினரால் பறிமுதல் – ஒருவர் கைது
ரியாத்திலிருந்து ஷார்ஜா வழியாக ஏர் அரேபியா விமானம் மூலம் சனிக்கிழமை காலை சென்னை வந்த ஆந்திராவின் ராயசோட்டியைச் சேர்ந்த முகமதுகான் பதான்  என்பவர் தங்கத்தை எடுத்து வருவதான சந்தேகத்தின் பேரில் வெளியேறும் வழியில் இடைமறித்து சோதனை செய்யப்பட்டார். அவரது உடைமைகளை சோதித்தபோது, அதில் இறைச்சி வெட்டும் கத்தியின் உறைக்குள் தங்கத்தை மறைத்து எடுத்து வந்தது கண்டுபிடிக்கப்பட்டது. அதனை உடைத்து பார்த்தபோது, செவ்வக வடிவிலான தங்கக்கட்டிகள் கண்டுபிடிக்கப்பட்டன. 24 கேரட் தங்கத்தின் எடை 1.164 கிலோகிராம் என்றும், மதிப்பு ரூ. 49.03 லட்சம் என்றும் தங்க மதிப்பீட்டாளர் சான்றிதழ் அளித்தார். சுங்கச்சட்டம் 1962-ன் படி, தங்கம் பறிமுதல் செய்யப்பட்டு, அந்தப் பயணி கைது செய்யப்பட்டார்.
இது குறித்து, மேலும் விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை ஆணையர் வெளியிட்டுள்ள செய்திக்குறிப்பு தெரிவிக்கிறது.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 58.89 கோடி கொவிட் தடுப்பூசிகள் போடப்பட்டுள்ளன.
கடந்த 24 மணி நேரத்தில் 25,467 பேர் புதிதாகப் பாதிக்கப்பட்டுள்ளனர்.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1%. இது, கடந்த 2020, மார்ச் மாதத்திற்குப் பிறகு 0.98%; மிகக் குறைவு.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,19,551 ஆக உள்ளது. 156 நாட்களுக்குப் பிறகு இந்த எண்ணிக்கை சரிந்துள்ளது.
குணமடைந்தவர்களின் விழுக்காடு 97.68% ஆக உயர்வு. இது, மார்ச், 2020க்குப் பிறகு மிக அதிகமான விகிதம்.
கடந்த 24 மணி நேரத்தில் 39,486 பேர் குணமடைந்துள்ளனர். இதுவரை மொத்தம் 3,17,20,112 பேர் குணமடைந்துள்ளனர்.
வாராந்திர தொற்று உறுதி விழுக்காடு  60 நாட்களாக 3%க்கும் குறைவாக உள்ளது.
தினசரி தொற்று உறுதி வீதம்  29 நாட்களாக 3%க்கும் கீழ் பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 50.93 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1748429
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 184.70 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 12,597 கொவிட் சிகிச்சை பெறுபவர்கள் 0.03%ஆக உள்ளனர்.
குணமடைந்தோர் விகிதம் தற்போது 98.76%சதவீதம்
கடந்த 24 மணி நேரத்தில் 1,316 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,95,089 என அதிகரித்துள்ளது.
கடந்த 24 மணி நேரத்தில் 913 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.29 சதவீதம் ஆகும்
வாராந்திர பாதிப்பு விகிதம் 0.22 சதவீதம் ஆகும்
இதுவரை மொத்தம் 79.10 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,14,823 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813037
எஃகுத்துறை அமைச்சகம்
எஃகு பற்றி விழிப்புணர்வு ஏற்படுத்தும் நோக்கில், கடற்கரை சாலையில் மாணவர்கள் பங்கேற்ற வாக்கத்தான் நிகழ்ச்சியுடன் ஆர்ஐஎன்எல்-ன் ஐகானிக் வாரக் கொண்டாட்டம் நிறைவடைந்தது
மத்திய எஃகு அமைச்சகத்தின், சுதந்திர தின அமிர்தப் பெருவிழா-வின் ஒரு பகுதியாக, விசாகப்பட்டினம் எஃகு ஆலையை நிர்வகிக்கும் ஆர்ஐஎன்எல் எனப்படும் இந்திய எஃகு நிறுவனம், 4-10 ஜுலை, 2022 வரை நடத்திய ஐகானிக் வாரக் கொண்டாட்டத்தின் கீழ், பல்வேறு நிகழ்ச்சிகளுக்கு ஏற்பாடு செய்திருந்தது.
இந்த ஆர்ஐஎன்எல் ஐகானிக் வாரவிழா, விசாகப்பட்டினம் கடற்கரை சாலையில், மாணவர்கள் பங்கேற்ற எஃகு விழிப்புணர்வு வாக்கத்தான் நிகழ்ச்சியுடன் நிறைவடைந்தது.
இந்த வாக்கத்தான் நிகழ்ச்சியை, விசாகப்பட்டினம் எஃகு ஆலையின் மனிதவளப் பிரிவு தலைமைப் பொது மேலாளர் திரு.ஜி.காந்தி கொடியசைத்துத் தொடங்கிவைத்தார். ஆலையின் விளையாட்டுப் பிரிவு பொது மேலாளர் திரு.எம்.எஸ்.குமார், நிதிப் பிரிவு தலைமைப் பொது மேலாளர் திரு.சாந்த குமார், மக்கள் தொடர்பு அதிகாரி திரு.ஆர்.பி.சர்மா, ஆலையின் அங்கீகரிக்கப்பட்ட தொழிற்சங்க  தலைவர் திரு.கே.எஸ்.என்.ராவ் உள்ளிட்டோர் இந்நிகழ்ச்சியில் கலந்துகொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் : https://www.pib.gov.in/PressReleasePage.aspx?PRID=1840591
வணிகம் மற்றும் தொழில்துறை அமைச்சகம்
பிரான்ஸ் உடனான 25 ஆண்டுகால உத்திசார் கூட்டு செயல்பாட்டை இந்தியா ஆழமாக மதிக்கிறது: மத்திய அமைச்சர் திரு பியூஷ் கோயல்
உலகம் அனைத்து கோணங்களிலும் இந்தியாவை உற்றுநோக்கி வருவதாக மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல் கூறியுள்ளார். பாரிசில் இந்திய சமுதாயத்தினரிடம் கலந்துரையாடிய அவர், பிரான்ஸ் உடன் 75 ஆண்டுகால நட்பையும் 25 ஆண்டுகால உத்திசார் கூட்டு செயல்பாட்டையும் இந்தியா கொண்டுள்ளதாகவும் கூறினார்.
பாதுகாப்பு, பொருளாதாரம் முதலீடுகள் உள்ளிட்டவற்றில் இந்தியாவின் விரும்பத்தக்க நட்பு நாடாக பிரான்ஸ் திகழ்கிறது என்று அவர் தெரிவித்தார். கடந்த 25 ஆண்டுகாலத்தில் இந்தியாவின் முன்னேற்றத்தில் இது எதிரொலித்துள்ளது என்று அவர் கூறினார். பிரான்ஸ்-ல் உள்ள இந்திய சமுதாயத்தினர் இரு நாடுகளுக்குமிடையே பாலமாக திகழ்வதாகவும் அவர் குறிப்பிட்டார். தொழில்நுட்பம், முதலீடுகள், சுற்றுலா போன்றவற்றில் பிரான்ஸ் உடனான உறவுகளை வலுப்படுத்துவதில் இந்திய சமுதாயத்தினர் முக்கிய பங்காற்றுவதாகவும் அவர் கூறினார்.
குறிப்பாக கடந்த 9 ஆண்டுகளில், இந்தியாவில் மிகப்பெரிய மாற்றங்கள் ஏற்பட்டுள்ளதாக அவர் தெரிவித்தார். ஒவ்வொரு தனிமனிதனின் அடிப்படை தேவைகளையும் பூர்த்தி செய்ய வேண்டும் என்ற நோக்குடன் மத்திய அரசு செயல்படுவதாக அவர் கூறினார். 2014-ம் ஆண்டு வரை நாட்டில் பாதி பேருக்கு கழிப்பறை வசதி இல்லை என்று கூறிய அவர், மக்களின், குறிப்பாக பெண்களின் கன்னியத்தை காக்க வேண்டும் என்ற அடிப்படையில் பிரதமர் திரு நரேந்திர மோடி தலைமையிலான மத்திய அரசு தூய்மை இந்தியா இயக்கத்தின் கீழ் அனைவருக்கும் கழிப்பறை வசதி கிடைப்பதற்கான நடவடிக்கை மேற்கொண்டதாக தெரிவித்தார்.
உலகின் மிகப்பெரிய சுகாதாரத் திட்டமான ஆயுஷ்மான் பாரத் இந்தியாவில் 50 கோடி பேருக்கு பயனளிப்பதாக அவர் கூறினார். மத்திய அரசின் சீர்திருத்தங்கள் இந்தியாவை வளர்ந்த நாடு என்ற இலக்கை நோக்கி கொண்டு செல்வதாக அவர் தெரிவித்தார். கொவிட் பாதிப்புக் காலத்திலும் நாட்டு மக்களின் உணவு தேவைகளைப் பூர்த்தி செய்ய அரசு நடவடிக்கை எடுத்ததாக அவர் கூறினார். கொவிட் பாதிப்புக் காலத்தில் இந்தியாவின் நடவடிக்கைகளை உலக நாடுகள் பாராட்டியதாகவும் அவர் கூறினார்.
இந்தியாவின் ஏற்றுமதி 2022-23-ம் நிதியாண்டில் 765 பில்லியன் டாலர் அளவுக்கு வளர்ச்சியடைந்ததை அவர் சுட்டிக்காட்டினார். இது புதிய இந்தியாவிற்கான உதாரணம் என்றும் திறன்கள் மற்றும் நம்பிக்கையுடன் இந்தியா வளர்ந்து வருவதை இது எடுத்துக்காட்டுவதாகவும் அவர் குறிப்பிட்டார். 2047-ம் ஆண்டிக்குள் வளர்ந்த இந்தியா என்ற இலக்கை எட்ட வேண்டும் என்பது பிரதமர் திரு நரேந்திர மோடியின் தொலைநோக்குப் பார்வை என்று கூறிய திரு பியூஷ் கோயல், அதை அடைவதில் பிரான்ஸ்-ல் உள்ள இந்திய சமுதாயத்தினரும் முக்கிய பங்காற்ற வேண்டும் என்று கேட்டுக்கொண்டார்.
அறிவியல் மற்றும் தொழில்நுட்பத்துறை
"புதுமையான நீர்நிலை மேலாண்மைத் திட்டம் "தமரா"வை ரூ.89.00 லட்சம் நிதி உதவியுடன் தொழில்நுட்ப மேம்பாட்டு வாரியமும் , அறிவியல் தொழில்நுட்பத் துறையும்  ஆதரிக்கிறது"
குறைந்து வரும் நீர் ஆதாரங்களை நிர்வகிப்பதில் உள்ள சவால்களை உலகம் எதிர்கொண்டுள்ள நிலையில், மத்திய அரசின் முயற்சிகள் இன்னும் அதிக முக்கியத்துவம் பெறுகின்றன. மதிப்புமிக்க நீர்நிலைகளைப் பாதுகாத்தல், சுழற்சி நீர் சிக்கனத்தை ஊக்குவித்தல் ஆகிய குறிப்பிட்ட குறிக்கோளைக் கொண்ட அம்ருத் 2.0 இயக்கம் குறிப்பிடத்தக்க முன்முயற்சிகளில் ஒன்றாகும். நீர் நிலைகளுக்குப் புத்துயிரூட்டுதல், நீர்க் கழிவுகளைக் குறைத்தல், நகர்ப்புற திட்டமிடல் உத்திகளை மேம்படுத்துதல் ஆகிய இருவகை நோக்கங்களுக்கு இந்த இயக்கம் உதவுகிறது. இது நீலப் பொருளாதாரம் என்ற கருத்தாக்கத்துடன் முற்றிலும் பொருந்துகிறது, கடல் சுற்றுச்சூழல் அமைப்புகளின் நல்வாழ்வைப் பராமரிக்கும் அதே நேரத்தில் பொருளாதார வளர்ச்சிக்குக் கடல் வளங்களின் நிலையான பயன்பாட்டை வலியுறுத்துகிறது.
பொறுப்பான நீர்நிலை மேலாண்மை மற்றும் சுற்றுச்சூழல் பாதுகாப்பை நோக்கிய ஒரு குறிப்பிடத்தக்க நடவடிக்கையாக, தொழில்நுட்ப மேம்பாட்டு வாரியம்  ஒடிசாவின் பாரிஃப்லோ லேப்ஸ் என்ற "நுண்ணறிவு நீர்நிலை மேலாண்மை அமைப்பின் -தமாரா வளர்ச்சி மற்றும் வணிகமயமாக்கல்" திட்டத்திற்கு ஆதரவளிக்கிறது. இத்திட்டத்தின் மொத்தத் திட்ட மதிப்பான ரூ.150.00 லட்சத்தில் ரூ.89.00 லட்சத்தை வழங்க வாரியம் ஒப்புதல் அளித்துள்ளது.
இந்தத் திட்டத்தின் கண்டுபிடிப்பு மையத்தில் நீரின் தரத்தை நிர்வகிக்க தொலையுணரிகள் மற்றும் இணையக் கருவிகள் அடிப்படையிலான தொழில்நுட்பத்துடன் மேம்படுத்தப்பட்ட நவீன காற்றோட்ட அமைப்பு உள்ளது. இந்த நவீன அணுகுமுறை நீர் மற்றும் கழிவுநீரை சுத்திகரிக்கும் தற்போதைய முறைகளை மேம்படுத்துவதோடு மட்டுமல்லாமல், நீர்நிலைகள் மற்றும் நீர்வாழ் உயிரின வளர்ப்பு குளங்கள் அனைத்தும் சுத்தமாகவும் ஆரோக்கியமாகவும் இருப்பதை உறுதி செய்கிறது.
"இந்தத் திட்டத்தை ஆதரிப்பதன் மூலம், தொழில்நுட்ப மேம்பாட்டு வாரியம் நமது சுற்றுச்சூழலைப் பாதுகாக்கும் நேர்மறையான மாற்றங்களை முன்னெடுப்பதற்கான தனது உறுதிப்பாட்டை மீண்டும் வலியுறுத்துகிறது. தமராவை ஆதரிப்பதற்கான வாரியத்தின் பார்வை பசுமையான மற்றும் நிலையான எதிர்காலத்தை ஊக்குவிப்பதற்கான அதன் உறுதிப்பாட்டைக் காட்டுகிறது. நமாமி கங்கை, ஜல் சக்தி அபியான் போன்ற அரசின் பிற வெற்றிகரமான முன்முயற்சிகளுக்கு ஏற்ப இந்த திட்டம் அமைந்துள்ளது. அவை இந்தியாவின் நீர்நிலைகளை புத்துயிர் பெறச் செய்வதிலும் பாதுகாப்பதிலும் கவனம் செலுத்துகின்றன" என்று தொழில்நுட்ப மேம்பாட்டு வாரியத்தின் செயலாளர் திரு ராஜேஷ் குமார் பதக் கூறினார்.
-----
ANU/AD/SMB/KPG/DL
(Visitor Counter : 49
உள்துறை அமைச்சகம்
வெளிநாட்டில் சிக்கித் தவிக்கும் இந்தியர்கள் நாடு திரும்ப இந்திய அரசு ஏற்பாடுகள் செய்யும்: மே 7 ம் தேதி முதல் படிப்படியாக நடவடிக்கைகள் தொடங்கும்
தவிர்க்க முடியாத சூழ்நிலைகளால் வெளிநாட்டில் சிக்கித் தவிக்கும் இந்தியர்கள் நாடு திரும்ப இந்திய அரசு படிப்படியாக ஏற்பாடுகள் செய்யும். விமானங்கள் மற்றும் கடற்படை கப்பல்கள் மூலம் பயணங்கள் ஏற்பாடு செய்யப்படும். இது தொடர்பாக நிலையான செயல்பாட்டு வழிமுறை வகுக்கப்பட்டுள்ளது.
துன்பத்தில் உள்ள இந்தியர்களின் பட்டியலை இந்திய தூதரகங்களும் உயர் ஆணையங்களும் தயாரிக்கின்றன. கட்டண அடிப்படையில் இந்த வசதி செய்துத் தரப்படும். வான்வழி பயணத்துக்காக அட்டவணையிடப்படாத வணிக விமானங்கள் ஏற்பாடு செய்யப்படும். மே 7ம் தேதி முதல் படிப்படியாக இந்த பயணங்கள் தொடங்கும்.
விமானம் ஏறும் முன்பாக பயணிகளுக்கு மருத்துவ பரிசோதனை செய்யப்படும். அறிகுறிகள் இல்லாத பயணிகள் மட்டுமே பயணிக்க அனுமதிக்கப் படுவார்கள். சுகாதார அமைச்சகம் மற்றும் விமானப் போக்குவரத்து அமைச்சகம் வெளியிட்டுள்ள சுகாதார நெறிமுறைகள் உட்பட அனைத்து விதிகளையும் பயணத்தின் போது பயணிகள் கடைப்பிடிக்க வேண்டும்.
சேருமிடத்தை அடைந்தவுடன், அனைவரும் தங்களை ஆரோக்ய சேது செயலியில் பதிவு செய்துக்கொள்ள வேண்டும். ஒவ்வொருவருக்கும் மருத்துவ பரிசோதனை செய்யப்படும். ஆய்வுக்கு பிறகு, மருத்துவமனையிலோ அல்லது நிறுவன தனிமைப்படுத்துதல் வசதியிலோ தொடர்புடைய மாநில அரசால் 14 நாட்களுக்கு இவர்கள் கட்டண அடிப்படையில் தனிமைப்படுத்தப் படுவார்கள். 14 நாட்களுக்கு பிறகு கோவிட் பரிசோதனை செய்யப்பட்டு சுகாதார வழிமுறைகளின் படி மேற்கொண்டு நடவடிக்கை எடுக்கப்படும்.
வெளியுறவு அமைச்சகமும் விமானப் போக்குவரத்து அமைச்சகமும் இது தொடர்பான விரிவான தகவல்களை விரைவில் தங்கள் வலைதளங்களில் பகிர்வார்கள்.
பரிசோதனை, தனிமைப்படுத்துதல், நாடு திரும்பும் இந்தியர்கள் அதன் பிறகு தங்களது மாநிலங்களில் மேற்கொள்ள வேண்டிய பயணங்கள் ஆகியவற்றுக்கான ஏற்பாடுகளை செய்ய மாநில அரசுகள் அறிவுறுத்தப்பட்டுள்ளன.
நுகர்வோர் நலன், உணவு மற்றும் பொது விநியோகம் அமைச்சகம்
பிரதம மந்திரி கரிப் கல்யாண் அன்ன யோஜனா திட்டம்: அனைத்து 36 மாநிலங்களும், யூனியன் பிரதேசங்களும் உணவு தானியங்களைப் பெற்றுக்கொண்டன
கொரோனா தொற்றினால் ஏற்பட்ட பொருளாதார பிரச்சினையால் ஏழை மக்களின் துயரைக் களைவதற்காக பிரதம மந்திரி கரிப் கல்யாண் அன்ன யோஜனா திட்டத்தை மத்திய அரசு அறிமுகப்படுத்தியது.
இதன்படி மே 17 வரை அனைத்து 36 மாநிலங்களும் யூனியன் பிரதேசங்களும் இந்திய உணவுக் கழகத்தின் கிடங்குகளில் இருந்து 31.80 லட்சம் மெட்ரிக் டன் உணவு தானியங்களை எடுத்துச் சென்றுள்ளன. மே மற்றும் ஜூன் மாதத்திற்கான ஒதுக்கீடு முழுவதையும் லட்சத்தீவு பெற்றுள்ளது. தமிழகம், புதுச்சேரி, ஆந்திரப் பிரதேசம், அந்தமான் நிக்கோபார் தீவுகள், அருணாச்சலப் பிரதேசம், கோவா, சத்தீஸ்கர், இமாச்சலப் பிரதேசம், கேரளா, லடாக், மேகாலயா, மிசோரம், நாகாலாந்து, திரிபுரா ஆகிய 15 மாநிலங்களும், யூனியன் பிரதேசங்களும் மே மாதத்திற்கான 100 சதவீத உணவு தானியங்களைப் பெற்றுள்ளன.
இந்தத் திட்டத்தின் கீழ் உரிய காலத்தில் இலவச உணவு தானியங்களைப் பெற்று, பயனடையுமாறு மாநிலங்களும், யூனியன் பிரதேசங்களும் கேட்டுக் கொள்ளப்பட்டுள்ளன.
இதன்படி மே மற்றும் ஜூன் ஆகிய இரண்டு மாதங்களில் தேசிய உணவுப் பாதுகாப்புச் சட்டத்தின் கீழ் உள்ள சுமார் 79.39 கோடி பயனாளிகளுக்கு மாதத்திற்குக் கூடுதலாக ஒருவருக்கு 5 கிலோ உணவு தானியங்கள் இலவசமாக வழங்கப்படும்.
மாநிலங்கள் மற்றும் யூனியன் பிரதேசங்களுக்கு மத்திய அரசின் உதவியாக உணவு தானியங்களின் விலை, மாநிலங்களுக்கு இடையேயான போக்குவரத்து போன்ற செலவுகள் உட்பட மொத்தம் சுமார் ரூ. 26,000 கோடியை இந்திய அரசே ஏற்கும்.
முன்னதாக, தேசிய உணவுப் பாதுகாப்புச் சட்டத்தின் பயனாளிகளுக்கு பிரதமரின் கரீப் கல்யாண் அன்னயோஜனா திட்டத்தின் முதல் கட்டத்திலும் , இரண்டாவது கட்டத்திலும்  104 லட்சம் மெட்ரிக் டன் கோதுமை, 201 லட்சம் மெட்ரிக் டன் அரிசியென மொத்தம் 305 லட்சம் மெட்ரிக் டன் உணவு தானியங்கள் மாநிலங்களுக்கும், யூனியன் பிரதேசங்களுக்கும் விநியோகிக்கப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1719607
----
((Visitor Counter : 552
அறிவியல் மற்றும் தொழில்நுட்பத்துறை
என் ஐ எஃப்-ன்  கோவிட்-19 சவால் போட்டியில் பொதுமக்கள் உருவாக்கிய புதுமையான தொற்று நீக்கம் மற்றும் துப்புரவுக் கருவிகள் தேர்வு
கோவிட்-19 சவால் போட்டி  பொதுமக்கள் கண்டுபிடித்த இரண்டு புதுமையான தொற்று நீக்கக் கருவிகளுக்கு அறிவியல் மற்றும் தொழில்நுட்பத்துறையின் தன்னாட்சி அமைப்பு தேசிய புதுமை அறக்கட்டளை – இந்தியா  சமீபத்தில் ஆதரவளித்துள்ளது.
தொற்று நீக்க உபகரண வாகனம் மற்றும் கைகளின் உதவியின்றி, காலால் இயக்கப்படும் கிருமி நாசினி தாங்கி ஆகிய இரண்டும் இந்த போட்டியின் கீழ் சமீபத்தில் ஆதரவு பெற்ற புதுமை கண்டுபிடிப்புகளாவை.
தொற்று நீக்க உபகரண வாகனம், குறைந்த நேரத்தில் சிரமமின்றி, வாகனங்களை தானாக தொற்று நீக்குகிறது. இது நேரத்தையும், சக்தியையும் குறைக்கிறது.
காலால் இயக்கப்படும் கிருமி நாசினி தாங்கி, வீடுகள், வணிக வளாகங்கள், மற்றும் தொழிற்சாலைகளுக்கு சிறந்த சுகாதார தீர்வு. இந்த தாங்கியின் அடிப்பகுதியில் உள்ள மிதி்ப்பானை, காலால் மிதிப்பதன் மூலம் கிருமிநாசினி வெளிப்படும்.
(Visitor Counter : 229
சுகாதாரம் மற்றும் குடும்ப நலத்துறை அமைச்சகம்
50.68 கோடியைக் கடந்தது இந்தியாவின் கொவிட் தடுப்பூசி எண்ணிக்கை
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 50.68 கோடியைக் கடந்து குறிப்பிடத்தக்க சாதனையைப் படைத்துள்ளது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 58,51,292 முகாம்களில் 50,68,10,492 தடுப்பூசிகள் போடப்பட்டுள்ளன. கடந்த 24 மணி நேரத்தில் 55,91,657 தடுப்பூசிகள் செலுத்தப்பட்டுள்ளன.
நம் நாட்டில் இதுவரை மொத்தம் 3,10,99,771 பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் 43,910 பேர் குணமடைந்தனர். இதன் மூலம் குணமடைந்தவர்களின் விழுக்காடு 97.39 சதவீதமாக உள்ளது.
கடந்த 24 மணி நேரத்தில் 39,070 பேர் தொற்றுக்கு ஆளாகியுள்ளனர்.
தொடர்ந்து 42 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 4,06,822 ஆக உள்ளது. இது, நாட்டின் மொத்த பாதிப்பில் 1.27 சதவீதமாகும்.
கடந்த 24 மணி நேரத்தில் 17,22,221 பரிசோதனைகளும், இந்தியாவில் இதுவரை மொத்தம் 48,00,39,185 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.38 சதவீதமாகவும், தினசரி தொற்று உறுதி விகிதம் 2.27 சதவீதமாகவும் இன்று பதிவாகியுள்ளது. தொடர்ந்து 13 நாட்களாக அன்றாட தொற்று உறுதி விழுக்காடு 3 சதவீதத்திற்குக் குறைவாகவும், 62 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1743740
சுகாதாரம் மற்றும் குடும்ப நலத்துறை அமைச்சகம்
பூஞ்சைத் தொற்று தடுப்பு மருந்து அதிகளவில் கிடைக்க நடவடிக்கை: கொவிட்-19 குறித்த அமைச்சர்கள் குழு கூட்டத்தில் தகவல்
பூஞ்சை தொற்று மருந்து ‘அம்போடெரிசின்-பி’ அதிகளவில் கிடைக்க நடவடிக்கை எடுக்கப்பட்டுள்ளதாக, கொவிட்-19 குறித்த அமைச்சர்கள் குழு கூட்டத்தில் இன்று தெரிவிக்கப்பட்டது.
கொவிட்-19 குறித்த அமைச்சர்கள் குழுவின் 26வது கூட்டத்துக்கு மத்திய சுகாதாரத்துறை அமைச்சர் டாக்டர் ஹர்ஷ் வர்தன் இன்று தலைமை தாங்கினார். இதில் வெளியுறவுத்துறை அமைச்சர் டாக்டர். எஸ். ஜெய்சங்கர், சிவில் விமான போக்குவரத்துத் துறை அமைச்சர் திரு ஹர்தீப்சிங் பூரி, கப்பல் போக்குவரத்து துறை இணையமைச்சர் திரு மன்சுக் மாண்டவியா, உள்துறை இணையமைச்சர் திரு. நித்யானந்த ராய், சுகாதாரத்துணை இணையமைச்சர் திரு அஸ்வினி குமார் சவுபே, நிதி ஆயோக் உறுப்பினர்  டாக்டர் வினோத் கே பால் ஆகியோர் காணொலி காட்சி மூலம் கலந்து கொண்டனர்.
கொவிட் சிகிச்சைக்கு 2-டிஜி மருந்தை பாதுகாப்புத்துறை விஞ்ஞானிகள் உருவாக்கியதை டாக்டர் ஹர்ஷ் வர்தன் பாராட்டினார். கொவிட்டுக்கு எதிரான நடவடிக்கையில் இந்த மருந்து பெரும் மாற்றத்தை ஏற்படுத்தும் என அவர் கூறினார்.
இன்சாகாக் நெட்வொர்க்கில் தற்போது நாடு முழுவதும் 10 பரிசோதனைக் கூடங்கள் உள்ளன. பரிசோதனைகளின் எண்ணிக்கையை அதிகரிக்க இந்த நெட்வொர்க்கில் 17 புதிய பரிசோதனை கூடங்கள் இணைக்கப்படவுள்ளதாக, மத்திய அமைச்சர்களிடம் டாக்டர் ஹர்ஷ் வர்தன் தெரிவித்தார்.
மியூகோ மிகோசிஸ் எனப்படும் பூஞ்சை தொற்றுக்கு சிகிச்சை அளிக்க பயன்படும் அம்போடெரிசின்-பி மருந்தின் தேவை அதிகரித்துள்ளதாக மருந்துகள் துறை செயலாளர் டாக்டர் எஸ்.அமர்னா இந்தகூட்டத்தில் சுட்டிக் காட்டினார். இவற்றை விநியோகிக்கும் 5 நிறுவனங்கள் அடையாளம் காணப்பட்டுள்ளதாகவும், இவற்றை உகந்த முறையில் ஒதுக்கீடு செய்வதற்கான முயற்சிகள் நடைபெறுகின்றன. கடந்த 1ம் தேதி முதல் 14ம் தேதிவரை மாநிலங்களுக்கு இந்த மருந்து 1 லட்சம் குப்பிகள் வழங்கப்பட்டுள்ளதாகவும், இவற்றை இறக்குமதி செய்வதற்கான வழிகள் ஆராயப்படுவதாகவும் தெரிவிக்கப்பட்டது.
கோவின் தளம், அடுத்த வாரத்துக்குள் இந்தி உட்பட 14 மாநில மொழிகளில் பயன்படுத்த முடியும் என இந்த கூட்டத்தில் மத்திய சுகாதாரத்துறை செயலாளர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1719352
நிதி அமைச்சகம்
மூலதன திட்டங்களுக்கான கூடுதல் நிதி: மத்திய பிரதேசத்திற்கு ரூ. 660 கோடி வழங்க நிதி அமைச்சகம் ஒப்புதல்
பல்வேறு மக்கள் மைய சீர்திருத்தங்களை வெற்றிகரமாக செயல்படுத்திய முதல் மாநிலமான மத்திய பிரதேசத்திற்கு மூலதன திட்டங்களுக்கான கூடுதல் நிதி கிடைக்கவிருக்கிறது. ஒரே நாடு-ஒரே ரேசன் அட்டை, எளிமையான வர்த்தகத்தை மேற்கொள்ளுதல், நகர்ப்புற உள்ளாட்சி அமைப்பு ஆகிய மூன்று சீர்திருத்தங்களை மேற்கொள்வதற்கான மூலதன செலவிற்காக அந்த மாநிலத்திற்கு கூடுதலாக ரூ. 660 கோடியை வழங்குவதற்கு மத்திய நிதி அமைச்சகத்தின் செலவினத் துறை ஒப்புதல் வழங்கியுள்ளது. நான்காவதாக எரிசக்தித் துறை சீர்திருத்தத்தின் ஒரு பகுதியையும் அந்த மாநிலம் செயல்படுத்தியுள்ளது.
ரூ. 660 கோடி மதிப்பிலான மூலதன திட்டங்களுக்கு மத்திய செலவினத் துறை ஒப்புதல் வழங்கியுள்ளது. அனுமதி அளிக்கப்பட்ட திட்டங்களுக்கு முதல் தவணையாக 50 சதவீத தொகை  விடுவிக்கப்பட்டுள்ளது. மூலதன திட்டங்களுக்காக பகுதி இரண்டின்கீழ் ஏற்கனவே வழங்கப்பட்ட ரூ. 660 கோடிக்கும் கூடுதலாக தற்போது அதே அளவிலான தொகை வழங்கப்படவிருக்கிறது.
கொவிட்-19 பெருந்தொற்று காலத்தில் ஏற்பட்ட நெருக்கடியைக் கருத்தில் கொண்டு மாநில அரசுகளின் மூலதன செலவை ஊக்குவிக்கும் வகையில் 2020 அக்டோபர் 12-ஆம் தேதி மத்திய நிதியமைச்சர் தற்சார்பு இந்தியா தொகுப்பின் ஒரு பகுதியாக மூலதன செலவிற்காக மாநிலங்களுக்கான சிறப்பு நிதி திட்டத்தை அறிவித்தார்.
இந்தத் திட்டத்தின் கீழ் இதுவரை 27 மாநிலங்களில் ரூ.10,657 கோடி மதிப்பிலான மூலதன திட்டங்களை செயல்படுத்துவதற்கு மத்திய நிதி அமைச்சகம் ஒப்புதல் வழங்கியுள்ளது. முதல் தவணையாக மாநிலங்களுக்கு ரூ. 5,378 கோடி ஏற்கனவே விடுவிக்கப்பட்டுள்ளது. எனினும் இந்தத் திட்டத்தின் பலன்களை தமிழகம் பெறவில்லை.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1691806
மத்திய அமைச்சரவை
இந்தியா – நார்வே கடல்சார் பேச்சு வார்த்தை குறித்த புரிந்துணர்வு ஒப்பந்தம் – மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை இந்தியா-நார்வே இடையே கடல்சார் பேச்சு வார்த்தை குறித்த புரிந்துணர்வு ஒப்பந்தத்திற்கு ஒப்புதல் அளித்துள்ளது.
பலன்கள்:
இருநாடுகளும் நீலப்பொருளாதார வளர்ச்சியில் ஒத்துழைப்பு வழங்குவதை இந்த புரிந்துணர்வு ஒப்பந்தம் ஊக்குவிக்கும். நீலப்பொருளாதாரத் துறையில் சர்வதேச அளவில் முன்னணி நாடாக விளங்கும் நார்வே, மீன்பிடிப்பு, ஹைட்ரோ கார்பன், புதுப்பிக்கக் கூடிய எரிசக்தி, கடல்சார் வளங்களை பாதுகாப்பது, மற்றும் கடல்சார் போக்குவரத்து ஆகிய துறைகளில் நவீன தொழில்நுட்பங்களையும், நிபுணத்துவத்தையும் கொண்டுள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 201.93 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 201.93 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 5.15 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1856981
பிரதமர் அலுவலகம்
டாவோஸ் புறப்படுவதற்கு முன்பு பிரதமர் வெளியிட்ட அறிக்கை
டாவோஸ் நகருக்குப் புறப்படுவதற்கு முன்பு பிரதமர் திரு. நரேந்திர மோடி வெளியிட்ட அறிக்கை :
``டாவோஸில் நடைபெறும் உலக பொருளாதார அமைப்பின் மாநாட்டில் முதல்முறையாக பங்கேற்க, இந்தியாவின் நல்ல நண்பரும், உலப் பொருளாதார அமைப்பின் நிறுவனருமான பேராசிரியர் கிளாவ்ஸ் ஸ்ச்வாப் அழைப்பின் பேரில் நான் செல்கிறேன். ``மாறுபட்ட கருத்துகள் கொண்ட உலகில் பகிர்ந்து கொள்ளக் கூடிய எதிர்காலத்தை உருவாக்குவது'' என்பது இந்த அமைப்பின் அடிப்படை ஆய்வுப் பொருளாக உள்ளது. இது சிந்தனைக்கு உரியதாகவும், பொருத்தமானதாகவும் உள்ளது.
தற்போதைய சர்வதேச நடைமுறைகளில் தற்போதுள்ள மற்றும் புதிதாக உருவாகும் சவால்களும், உலகளாவிய நிர்வாக கட்டமைப்பும், உலகெங்கும் உள்ள தலைவர்கள், அரசுகள், கொள்கை வகுப்பாளர்கள், கார்ப்பரேட்கள் மற்றும் மக்கள் சமுதாயங்களின் தீவிர கவனத்துக்கு உரியவையாக உள்ளன.
சமீப கால ஆண்டுகளில், வெளி உலக நாடுகளுடன் அரசியல், பொருளாதாரம், மக்களுக்கு இடையிலான தொடர்பு, பாதுகாப்பு மற்றும் இதர துறைகளில் இந்தியாவின் பங்கேற்பு, உண்மையான மற்றும் செயல்திறன் மிக்க பன்முகத்தன்மை கொண்டதாக உருவாகியுள்ளது.
சர்வதேச சமுதாயத்துடன் எதிர்காலத்தில் இந்தியாவின் பங்கேற்புக்காக எனது தொலைநோக்கு சிந்தனையை டாவோஸ் நிகழ்ச்சியில் பகிர்ந்து கொள்ளவிருக்கிறேன். உலக பொருளாதார அமைப்பின் நிகழ்வுகளுக்குஅப்பாற்பட்டு, ஸ்விஸ் சம்மேளனத்தின் தலைவர் மேதகு திருவாளர் அலெய்ன் பெர்செட் மற்றும் ஸ்வீடன் பிரதமர் மேதகு திருவாளர் ஸ்டீபன் லோப்வென் ஆகியோருடன் தனித்தனியாக இருதரப்பு கூட்டங்களிலும் பங்கேற்கிறேன்.
இந்த இருதரப்புக் கூட்டங்கள் பலன் தரக் கூடியதாகவும், இந்த நாடுகளுடன் நமது உறவுகளை மேம்படுத்தக் கூடியதாகவும், பொருளாதார பங்கேற்புகளை பலப்படுத்தக் கூடியதாகவும் இருக்கும் என்று நான் நம்புகிறேன்.''
சிறப்பு சேவைகள் மற்றும் கட்டுரைகள்
2021-2022 கல்வியாண்டிற்கான இளநிலை பட்டப்படிப்புகளுக்கான சேர்க்கை 
2021-2022 ஆம் கல்வியாண்டிற்கான , உணவுத் தொழில்நுட்ப பட்டப்படிப்பு , கோழியின தொழில்நுட்ப பட்டப்படிப்பு  மற்றும் பால்வளத் தொழில்நுட்ப பட்டப்படிப்பு  ஆகிய இளநிலை பட்டப்படிப்புகளின் சேர்க்கைக்கு தமிழ்நாட்டைச் சார்ந்த மாணவர்களிடமிருந்து 09.09.2021 காலை 10.00 மணி முதல் 08.10.2021 மாலை 06.00 மணி வரை இணையதளம் மூலமாக விண்ணப்பங்கள்  வரவேற்கப்படுகின்றன.
அயல்நாடு வாழ் இந்தியர் / அயல்நாடு வாழ் இந்தியரின் குழந்தைகள் / அயல்நாடு வாழ் இந்தியரின் நிதி ஆதரவு பெற்றோர்  மற்றும் அயல்நாட்டினர்  மாணவர்கள் 09.09.2021 காலை 10.00 மணி முதல் 08.11.2021 மாலை 06.00 மணி வரை இணையதளம் மூலமாக விண்ணப்பங்களை  சமர்ப்பிக்கலாம்.
இணையதள விண்ணப்பங்கள் மட்டுமே ஏற்றுக் கொள்ளப்படும். தகவல் தொகுப்பேடு, சேர்க்கைத் தகுதிகள், தேர்வு செய்யப்படும் முறை மற்றும் இதர விவரங்களை www.tanuvas.ac.in மற்றும் www2.tanuvas.ac.in என்ற பல்கலைக்கழக இணையதளங்களில் காணலாம்.
இந்தத் தகவல், சென்னை தமிழ்நாடு கால்நடை மருத்துவ அறிவியல் பல்கலைக்கழகத்தின்  சேர்க்கைக் குழு , தலைவர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.